H Οξεία Επίδραση της Μονόπλευρης Εκτέλεσης της Άσκησης «Ημικαθίσματα απο Θέση Προβολής» στις Βιοκινητικές Παραμέτρους Του Ομόπλευρου και του Ετερόπλευρου Κάτω Άκρου σε Διποδικά και Μονοποδικά Κατακόρυφα Άλματα σε Έφηβους Αθλητές και Αθλήτριες Κλασικού Αθλητισμού
Creators: name: Σαββόπουλος, Χρήστος Ηλία
Publisher: name: Aristotle University of Thessaloniki
Year: 2024
Subjects: Κλασικός αθλητισμός
Αναπτυξιακή ηλικία
Διασταυρούμενη προσαρμογή
Track and field
Developmental age
Cross education

description: Η παρούσα έρευνα εξέτασε τις επιδράσεις της μεταδιεγερτικής ενίσχυσης της απόδοσης στη μονόπλευρη εκτέλεση της άσκησης ημικαθίσματα από θέση προβολής με το κυρίαρχο κάτω άκρο μπροστά στις βιοκινητικές παραμέτρους του μονοποδικού και διποδικού κατακόρυφου άλματος (CMJ), τις ασυμμετρίες στις παραμέτρους αυτές, καθώς και τη διασταυρούμενη επίδραση στο μη κυρίαρχο πόδι σε έφηβους αθλητές και αθλήτριες κλασικού αθλητισμοί. Δεκαοκτώ μετρίου επιπέδου μετέφηβοι/ες ασκούμενοι/ες στον κλασικό αθλητισμό (14 κορίτσια: 16,4 ± 1,5 ετών, 1,60 ± 0,05 cm, 51,3 ± 3,4 kg και 4 αγόρια: 16,9 ± 0,5 ετών, 1,75 ± 0,12 cm, 66,93 ± 3,1 kg) συμμετείχαν στη διασταυρούμενη μελέτη που εκτελέστηκε σε τρεις συνεδρίες: την συνεδρία εξοικείωσης, την συνεδρία ελέγχου και την πειραματική συνεδρία, με τις δύο τελευταίες να πραγματοποιούνται σε τυχαία σειρά. Στην πειραματική συνθήκη, οι εξεταζόμενοι/ες εκτέλεσαν 2 σετ από την άσκηση ημικαθίσματα από θέση προβολής του κυρίαρχου κάτω άκρου (πόδι ώθησης στο άλμα εις μήκος) με εξωτερική αντίσταση (επιβάρυνση ίση με το 30% της σωματικής μάζας) έως ότου η ταχύτητα εκτέλεσης να μειωθεί κατά 10% από την ταχύτερη εκτέλεση, με ενδιάμεσο διάλειμμα 3 λεπτών μεταξύ των σετ. Η μέτρηση της ταχύτητας εκτέλεσης πραγματοποιήθηκε με τον αδρανειακό αισθητήρα Gyko Sport (Microgate, Bolzano, Italy). Τα CMJ μετρήθηκαν με τα φορητά δυναμοδάπεδα K-Deltas (Kinvent Biomecanique, Montpellier, France) πριν το πρωτόκολλο και αξιολογήθηκαν εκ νέου 5 και 10 λεπτά μετά την εκτέλεση της άσκησης ημικαθίσματα από θέση προβολής στην πειραματική συνθήκη και στους ίδιους χρόνους στην συνθήκη ελέγχου. Τα αποτελέσματα έδειξαν πως υπήρξε στατιστικά σημαντική (p &lt; 0,05) μείωση του ύψος των διποδικών και των μονοποδικών αλμάτων, αλλά βρέθηκε αυξημένη εφαρμογή δύναμης του κυρίαρχου κάτω άκρου στο διποδικό CMJ. Δεν βρέθηκαν στατιστικά σημαντικές (p &gt; 0.05) διαφορές στην ισχύ ούτε στα μονοποδικά, ούτε στα διποδικά CMJ. Επιπλέον, στο διποδικό άλμα, 5 από τους 18 εξεταζόμενους εμφάνισαν ενίσχυση στα 5 λεπτά, 6 εμφάνισαν ενίσχυση στο μονοποδικό άλμα του μη κυρίαρχου ποδιού και 6 εμφάνισαν ενίσχυση στο μονοποδικό άλμα του κυρίαρχου ποδιού. Κατά συνέπεια, το εύρημα αυτό καταδεικνύει ότι σε πρωτόκολλα μεταδιεγερτικής ενίσχυσης της απόδοσης θα πρέπει να λαμβάνεται υπόψη η ατομικότητα του κάθε εξεταζόμενου έτσι ώστε να βελτιστοποιείται η αποτελεσματικότητα μέσω εξατομικευμένου ερεθίσματος.
description: The present study examined the effects of post-activation potentiating enhancement at the performance of the split lunge exercise with the dominant leg placed in-front on the biomechanical parameters of the bilateral and unilateral vertical countermovement jump (CMJ), the asymmetries in these parameters, as well as the cross education effect on the non-dominant leg in adolescent track and field athletes. Eighteen moderate level post-pubertal track and field practitioners (14 girls: 16.4 ± 1.5 yrs, 1.60 ± 0.05 cm, 51.3 ± 3.4 kg and 4 boys: 16.9 ± 0.5 yrs, 1.75 ± 0.12 cm, 66.93 ± 3.1 kg) participated in the cross-over study performed in three sessions: the familiarization session, the control session, and the experimental session, with the latter two occurring in random order. The participants were tested by performing 2 sets of the split lunge exercise with the dominant leg (take-off leg in the long jump) placed in-front with external resistance (load equal to 30% of body mass) until the speed of execution was reduced by 10% from the fastest execution, with an intermediate break of 3 min between sets. Running speed was measured with the Gyko Sport inertial sensor (Microgate, Bolzano, Italy). CMJs were measured with K-Deltas portable force-plates (Kinvent Biomecanique, Montpellier, France) before the protocol and were reassessed 5 and 10 min after performing the split lunges. The results showed that there was a significant (p &lt; 0.05) decrease in the jump height of the bilateral and unilateral vertical jump tests, but an increased force output of the dominant leg at the bipedal CMJ was found. No significant (p &gt; 0.05) differences in strength were found in either unilateral or bilateral CMJs. In addition, in the bilateral CMJ, 5 of the 18 subjects showed enhancement at 5 min, 6 showed enhancements in the single-leg jump of the non-dominant leg, and 6 showed enhancement in the single-leg jump of the dominant leg. Consequently, this finding demonstrates that post-activation performance enhancement protocols should take into account the individuality of each subject in order to optimize effectiveness through a personalized stimulus.